2004-ben azonban Trullinak sikerült fordítania. Ő aratta le a csapat egyetlen futamgyőzelmét (Monaco) – amely egyben a saját első futamgyőzelme is volt – és a szezon első felében csapattársa fölé nőtt. A szezon második részében azonban furcsa módon drámaian visszaesett a teljesítménye, s a csapat kritikáját az is kiváltotta, hogy a francia nagydíjon Rubens Barrichello (Ferrari) az utolsó kanyarban megelőzte, és ezzel letaszította a dobogóról.